GVA Educació – Telegram\nCanal de comunicació per a la comunitat educativa valenciana\n7.5K views 12:38\n👪👫👬👭 ACTIVITATS EN FAMÍLIA\n#Castelló: Aquest diumenge 23 de febrer, l’Auditori de Castelló acull a les 18 hores l’obra ‘Carmesina i Tirant’ del grup Capella de Ministrers. Es tracta d’una proposta pensada per al públic més jove, ja que els acosta a la música del Segle d’Or amb un espectacle que reuneix literatura, poesia, pintura, art i història.\nℹ Més informació i venda d’entrades: http://ow.ly/v0xN30qjwv9\n#AielodeMalferit: El Circuit Sonora aterra aquest diumenge 23 a la localitat d’Aielo de Malferit amb les actuacions musicals dels grups infantils Canta Canalla i Trobadorets. A partir de les 18 hores, l’Auditori Municipal acollirà aquest divertit espectacle musical dirigit a tots els públics.\n➡ Llegiu més: http://ow.ly/24f330qjwBy\n#Alacant: Vos convidem a descobrir l’‘Espai de Telles’ al Museu de Belles Arts Gravina d’Alacant, un espai dirigit a infants de 0 a 3 anys que els convida a participar, sentir, observar, descobrir i recórrer una taula de llum. Podeu fer la visita de dimarts a dissabte de 10.00 a 14.00 hores i de 15.00 a 19.00 hores, mentre que diumenge i festius de 10.00 a 14.00 hores.\nℹ Més informació: http://ow.ly/tgV030qaaVD\n8.2K views 12:40\n8.0K views 12:41\n📆 24 de febrer de 2020 📆\n7.5K views 10:44\n📢 COMUNITAT EDUCATIVA\n#SumemInclusió: Educació posa a l’abast dels centres educatius el qüestionari DEBA, una eina col·laborativa per tal d’avaluar la inclusió de l’alumnat amb necessitats sociopsicopedagògiques.\nAquesta eina intuïtiva i fàcil d’utilitzar identifica, a través de 80 preguntes, les barreres de tota classe que dificulten la inclusió de cada alumne i genera de manera automàtica un informe de debilitats, amenaces, fortaleses i oportunitats (DAFO) que facilita als equips educatius la presa de decisions.\nEls informes d’avaluació del DEBA es poden guardar per tal d’utilitzar l’aplicació de nou amb aquest mateix alumne o alumna per tal de comprovar l’efectivitat de les mesures desenvolupades per tal d’afavorir la inclusió educativa.\n⬇ Descarrega el DEBA: http://ow.ly/Dhnp30qkdbZ\nℹ Tota la informació: http://ow.ly/MEWm30qkdcF\n8.4K views 10:45\n🎥 💻 📝 FORMACIÓ PROFESSIONAL\n#SkillsAutonòmics2020: Recordeu que vos podeu inscriure en els campionats de Formació Professional autonòmics fins a l’1 de març.\nAquest campionat se celebra en la Fira de Mostres de València del 30 de març al 3 d’abril de 2020 i en el hi participaran 205 alumnes de 26 especialitats d’FP, que mostraran les seues habilitats professionals.\nEls guanyadors passaran als campionats d’FP estatals SpainSkills, que tindran lloc a Madrid en 2021, per tal d’aconseguir el bitllet a l’olimpíada mundial WorldSkills, que se celebrarà a Xangai del 22 al 27 de setembre de 2022.\n📝 Inscripcions: http://ow.ly/4V5730qjiiu\nℹ Tota la informació:http://ow.ly/SeXQ30qjiuX\n7.8K views 10:47\n📆 25 de febrer de 2020 📆\n7.6K views 11:59\n📣 COMUNITAT EDUCATIVA\n#SumemEsport: Convoquem el programa de formació permanent 'Escola de l'Esport', dirigit a entrenadors i entrenadores, tècnics esportius i professionals relacionats amb l'esport que busquen ampliar els seus coneixements amb cursos presencials o en línia.\nLa primera acció formativa de l’’Escola de l’Esport’ serà el curs en línia 'Esport adaptat i discapacitat', que tindrà lloc del 25 de març al 3 d'abril de 2020.\nℹ Més informació i calendari complet al DOGV: http://ow.ly/iYHg30qkkre\n📝 Inscripcions ací: http://ow.ly/IiX130qkkHo\n8.3K viewsedited 12:04\n7.9K views 12:04\n👅 ESCOLES OFICIALS D’IDIOMES\n#EOI: Fins al 2 de març estarà obert el període d'inscripció per a l’alumnat lliure a les proves de certificació d'idiomes a les Escoles Oficials d'Idiomes valencianes per als nivells B1, B2, C1 i C2.\nℹ Resolució del DOGV: http://ow.ly/9r2o30qijUy\n📝 Matrícula telemàtica: http://ow.ly/gd7Q30qkuNq\n📆 Consulta el calendari: http://ow.ly/WKpQ30qijVi\n10.9K viewsedited 12:06\n📆 26 de febrer de 2020 📆\n7.6K views 13:47\n#CEFIRE: Atenció! Últims dies per a inscriure’s al curs semipresencial ‘Didàctica de la llengua en contextos multilíngües’, que ofereix el CEFIRE de diverses localitats del nostre territori com ara Alcoi, Castelló, Elda, Gandia, Oriola, Torrent i València.\nEl curs es realitzarà en modalitat a distància en l'aula virtual-Moodle del CEFIRE (16 hores) i quatre hores presencials que es realitzaran els dies 26 de març i 14 de maig de 17.30 a 19.30 al CEFIRE de València.\n📝 Les inscripcions es podran realitzar fins al 5 de març als segUénts enllaços:\n7.5K views 13:48\n#SkillsAutonòmics2020: Recordeu que només queden uns dies per a poder inscriure’s en els campionats de Formació Professional autonòmics. L’1 de març és la data límit.\nEls campionats de Formació Professional autonòmics se celebren en la Fira de Mostres de València del 30 de març al 3 d’abril de 2020.\nEn ell hi participaran 205 alumnes de 26 especialitats d’FP, que mostraran les seues habilitats professionals. Els guanyadors passaran als campionats d’FP estatals SpainSkills, a Madrid, amb l’objectiu d’aconseguir una plaça a l’olimpíada mundial WorldSkills, que se celebrarà a Xangai.\n7.7K viewsedited 13:50\n7.6K views 13:51\n#SumemInnovació: Plantegem millores en el procés d'adjudicació de places docents de difícil cobertura mitjançant un sorteig telemàtic entre els números d'ordre de sol·licitud.\nAquesta mesura descongestionarà la plataforma informàtica pel fet que no es primarà la persona que demana la plaça en primer lloc.\nLa proposta farà més àgil i just el procés d'adjudicació de vacants i substitucions de difícil cobertura.\nℹ Llegiu més: http://ow.ly/ZSnN30qkVd6\n7.8K views 15:34\n7.6K views 15:34\n#SumemInclusió: Reforcem la col·laboració amb ajuntaments i Fiscalia de Menors per disminuir l’absentisme escolar. La Direcció General d’Educació Inclusiva ha presentat el nou protocol d’actuació global a les administracions que intervenen en la lluita contra aquest problema social.\nA més, proposem la creació d’una comissió mixta integrada per Educació de la Generalitat, la Federació Valenciana de Municipis i Províncies i Fiscalia de Menors, per coordinar les actuacions així com vincular la Renda Valenciana d’Inclusió a l’absentisme.\nℹ Més informació: http://ow.ly/Vjl630qlazc\n7.7K views 13:10\n7.5K views 13:10\n#SumemFormació: La conselleria d’Educació, Cultura i Esport acull el ‘V Simposi d’Avaluació Educativa’ centrat en estratègies d’avaluació en lectura i contextos multilingües.\nLa trobada estatal està organitzada per Educació de la Generalitat, l’Institut Nacional d’Avaluació Educativa (INEE) del Ministeri d’Educació i Formació Professional i Cambridge Assessment English\nEn aquesta cinquena edició s’abordarà la comprensió lectora, el multilingüisme i les estratègies per a la seua avaluació. Durant dos dies, prop de 200 especialistes de tot l’Estat, entre personal docent i personal tècnic d’avaluació educativa, revisaran els fonaments de l’avaluació de la comprensió lectora en entorns plurilingües.\nAquestes jornades comptaran amb intervencions de ponents experts en la matèria com ara Alfonso Echazarra, David Bradshaw o Cristina Novoa, entre altres.\nℹ Llig la notícia: http://ow.ly/yXeY30qlbng\n📹 La trobada es podrà seguir per ‘streaming’ en: http://canal.gva.es/#./novedades/dsp_novedades.cfm\n7.7K views 13:12


La UdL acull un recital de guitarra i llaüt barroc, a càrrec de Rafael Bonavita, dins la XVI Temporada Musical\nRafael Bonavita, un dels intèrprets de més nivell internacional dins la seua especialitat, els instruments antics de corda polsada, ofereix avui dimecres, a dos quarts de vuit del vespre, al Saló Víctor Siurana de la UdL, un recital de llaüt i guitarra barroca, dins la XVI Temporada Musical de la UdL.\nEl repertori d'aquest concert proposa un recorregut musical des de l'Alemanya luterana, amb música de Bach interpretada amb el llaüt barroc, fins a l'Espanya del XVII i el XVIII, amb ritmes i melodies dels compositors Santiago de Múrcia i Gaspar Sanz per a guitarra, un instrument que precisament es va popularitzar en aquesta època. A la complexitat i el rigor dels preludis i fugues de Bach se sumaran la frescor de balls i músiques populars com ara la jota, els canaris o les "immorals" jácaras.\nBonavita, format a països tan diversos com Uruguai, Canadà o Suïssa, ha desenvolupat una intensa activitats concertística i pedagògica a Europa, Àsia i Amèrcia, tot col·laborant amb directors com Jordi Savall, René Jaciobs, Marc Mikowski o Gabriel Garrido. Intèrpret rigorós amb la filologia històrica, és al mateix temps un explorador de noves vies d'expressió i un traductor de les possibilitats dels instruments de corda més antics.\nA inicis de l'any passat va aparèixer la seua peculiar visió del món de la tiorba en el disc /Música Moderna/, una aposta per apropar al públic els creadors més innovadors del segle XVII. Bonavita viu a Lleida des de fa uns mesos.


La Generalitat arregla la pista esportiva de l'escola Vila-romà - Diari de Girona\nLa Generalitat arregla la pista esportiva de l'escola Vila-romà\nEls treballs a la zona poliesportiva del centre escolar. ddg\nEl Departament d'Ensenyament de la Generalitat està arreglant i adequant la pista poliesportiva i el pati de l'escola Vila-romà, a Palamós. El projecte, que es fa ara per aprofitar les vacances escolars, inclou l'enderroc de l'antiga instal·lació, l'anivellament de la superfície resultant, la compactació de la base i la construcció de la nova pista amb tots els serveis i equipaments que requereix.\nA banda també s'aprofitarà per arreglar el pati situat davant l'edifici d'infantil així com per a la millora d'alguns punts de la climatització, accessos o tanques del centre. El cost global d'aquest projecte és d'uns 190.000 euros i es preveu que estigui totalment enllestit abans d'inici del nou curs escolar.


Inaugurada l’exposició "La documentació a l’etapa de 0-3 anys" | L'apunt\nAquest dimarts s’inaugurava a la galeria de la Masia Torre dels Frares l’exposició "EU03_La documentació a l’etapa 0-3 anys", amb la intenció de donar visibilitat a la cultura de la primera infància i a la pràctica de la documentació pedagògica i visual com a pràctica reflexiva que qualifica fer de mestre.\nLa mostra posa en valor el recorregut dut a terme per estudiants de 3r de mestre en Educació Infantil durant el primer semestre de curs. A la inauguració hi van assistir unes dues-centes persones, entre infants, famílies, mestres, i estudiants i professorat de la FETEP.\nLa iniciativa, organitzada per a la coordinació del grau en MEI i els Laboratoris de Recerca i Formació en Educació Infantil Aula Teresa Buscart i Aules Montessori, recull la documentació pedagògica i visual elaborada en el marc de les assignatures Documentar. Reflexió Pedagògica i Tècniques de Documentació (professora Francesca Davoli) i Didàctica de la Matemàtica I (professora Judit Esquís).\nDurant la inauguració, les estudiants Berta Suárez, Aina Colomer i Neida Vila van afirmar que “ha sigut molt important poder posar en pràctica tots aquells coneixements adquirits durant les dues assignatures per tal de deixar empremta en les Escoles Bressol Municipals de Vic (EBMV) i la Llar Infantil Escorial Vedruna Vic. Poder-ho implementar en una escola ha estat un aprenentatge molt significatiu. Gràcies a l’exposició, hem pogut viure l’escalf de totes les famílies i mestres que han pogut venir a veure el resultat d’aquest procés.” L’acte va comptar també amb la presència del degà, Eduard Ramírez, i la vicedegana, Isabel Sellas.\nUn projecte consensuat\nEl focus de cada un dels projectes de documentació exposats s’ha decidit de forma conjunta i dialogada entre la Direcció i les coordinacions de les escoles 0-3, les professores de les dues assignatures i les estudiants que han participat en aquest projecte pilot EU03. Ha abraçat les temàtiques de matemàtiques a les primeres etapes; les relacions entre educadores i infants; la vida quotidiana a la primera etapa, els contes i el llenguatge oral; el moviment lliure i els reptes motors, i les experiències amb la taula de llum.


RUTA LITERÀRIA per la llera del riu TER. – Pol Viatges\nRUTA LITERÀRIA per la llera del riu TER.\nData de sortida 18 // 11 // 2017\nDestí RODA DE TER\nResseguint el Riu TER: RUTA LITERÀRIA\nSant Joan de les Abadesses – La Gleva\nManlleu – Roda de Ter\nSortida: a dos quarts de nou (8:30 h) del Pg. de Gràcia cantonada amb la Gran Via de les Corts Catalanes, la vorera, cantó de mar, sota mateix de l’edifici de GENERALI.\nBreu parada per esmorzar: a càrrec de cadascú, en una àrea de servei.\nTot seguit: començarem la ruta a Sant Joan de les Abadesses, resseguint les passes del poeta Joan Maragall, que estiuejava en aquesta població.\nA continuació anirem al Santuari de La Gleva, on va fer estada el poeta Jacint Verdaguer, i visitarem la cambra on es va estatjar i per finalitzar ens arribarem fins a la Colònia Rusiñol, a Manlleu, on es conserven les dependències de la fàbrica i la casa de la família del pintor i escriptor Santiago Rusiñol.\nDinar: al restaurant de l’antic casino de la Colònia Borgonyà, coneguda amb el nom de “la colònia dels anglesos” perquè pertanyia a l’empresa Fabra i Coats.\nMENÚ: 1r. Per anar picar:amanida de parmesà i ametlles torrades, foie mi-cuit amb compota de poma caramel·litzada, gratinada de brie amb mel i pesto d’avellanes, carpaccio de bacallà amb crema de tomàquet, olivada i amanida – 2n. Confit d’ànec amb crema de poma al romaní – Postres: pastís de formatge amb fruites – Pa, vi, aigües i cafè o infusions.\nTarda: anirem a RODA de TER, la població de Miquel Martí Pol; veurem la fàbrica on va treballar i altres indrets relacionats amb un dels poetes més populars de la literatura catalana.\nNOTA: ens acompanyaran els professors Jaume Closa i Salvador Comelles. Durant el dia llegirem poemes i textos dels escriptors vinculats al territori.\nAutocar de la companyia PLENACOSTA\nVisites de l´itinerari\nGuia acompanyat de POL VIATGES\nCada participant tindrà un dossier amb els textos seleccionats.\nPer a inscripcions Tel. 93-241.41.42 de dilluns a dijous de 9:00 a 18:00 h.\ndivendres de 9:00 a 15:00 h – Tarda: 616.958.009 ( Pere Costa )\nPer tal de fer efectiva la reserva, cal fer l’ingrés abans del DIVENDRES 10 de novembre, al número de compte següent:\nPREU: 79 EUROS (Tot inclós)


Lluïsa Moret lidera una campanya de rebuig a la regulació de la prostitució - Sant Boi Diari\nImatge de la presentació del manifest contra la regulació de la prostitució, amb l’alcaldessa Lluïsa Moret (dreta) // PSC Baix Llobregat\nL’alcaldessa de Sant Boi, Lluïsa Moret, s’ha posat al capdavant d’una iniciativa política que pretén evitar que es reguli la prostitució voluntària com a professió. L’Ajuntament de Barcelona havia fet públiques les seves intencions d’estudiar formules de regular la prostitució com a manera de controlar aquesta pràctica i garantir drets a les dones i homes que l’exerceixen.\n«No podem parlar de drets laborals ni mercantils quan s’estan violant drets fonamentals, i la prostitució és una expressió de violència de gènere» explica l’alcaldessa, que signa un manifest contrari a la regulació i demana que les ciutats s’adhereixin a la Xarxa de municipis lliures de tràfic de dones, nenes i nens destinats a la prostitució.\nConjuntament amb les alcaldesses de L’Hospitalet (Núria Marín), Sant Cugat del Vallès (Mercè Conesa) i de Santa Coloma de Gramenet (Núria Parlón), l’alcaldessa de Sant Boi lidera una campanya de recollida de signatures i farà actes públics per demanar al govern d’Ada Colau que retiri les seves intencions.\nUn dels agents impulsors d’aquesta campanya és el Movimiento Democrático de Mujeres (MDM), que s’ha mostrat sempre molt bel·ligerant en el debat sobre la regulació de la prostitució. Una de les portaveus de MDM, Cristina Simó, va publicar un article censurant l’actitud de la regidora de Feminismes de l’ajuntament de Barcelona, Laura Pérez, acusant-la de tenir una «postura neoliberal pro-prostitució del patriarcat del consentiment”, i que vol «fer carrera política» amb aquest tema. Pérez es va defensar titllant la campanya de les alcaldesses metropolitanes com un «atac polític sense fonaments» ja que considera que l’Ajuntament de la capital no té prou competències per regular la prostitució i que només ha obert el debat.\nTags:Ada Colau Ajuntament de Barcelona Barcelona en Comú Cristina Simó l'Hospitalet l'Hospitalet de Llobregat Laura Pérez Lluïsa Moret Mercè Conesa Movimiento Democrático de Mujeres Núria Marín Núria Parlón prostitució prostitució voluntària prostitutes regulació de la prostitució Sant Cugat Sant Cugat del Vallès Santa Coloma de Gramenet tràfic de dones xarxa de municipis lliures de tràfic de dones\n← El Parlament de Catalunya insta al Govern a no tancar cap línia de P3 al Baix Llobregat\nPicabaralla entre el govern municipal i CCOO per la retallada de sous a càrrecs directius →


Vestíbul, el mateix atri interior i, en general, la primera estada després de la porta, que dóna pas a les altres.\nEls suports o sustentacions. A aquest grup corresponen els murs i les columnes. Aquests elements es denominen en general massissos per a distingir-los de les obertures que són els espais de llum entre aquells. Entre els massissos, mereix especial consideració l'aparell que és la disposició i trabazó donades als materials emprats en l'obra.\nEl suportat o sostingut. Aquí s'englobarien l'entaulament, els arcs i voltes.\nObtingut de «https://ca.wikipedia.org/w/index.php?title=Edifici&oldid=25058929»\nDarrera modificació: 26 set 2020 a les 15:50\nLa pàgina va ser modificada per darrera vegada el 26 set 2020 a les 15:50.


El Molins s’enfronta a un Caballa en ratxa | Club Natació Molins de Rei\nEl Molins s'enfronta a un Caballa en ratxa\nL’equip molinenc no ha perdut com a local i juga amb l’objectiu de recuperar el liderat de Primera Estatal\nEl CN Molins buscarà aquest divendres (20.45h) la tercera victòria seguida. Creu el tècnic, Sergi Pedrerol que sumar aquests nou punts consecutius seria clau per a mantenir la regularitat i aspirar de nou a conquerir el liderat si La Latina falla. Només un punt separa els madrilenys dels molinencs, així que recuperar la primera plaça passa per guanyar el Caballa. El CN Molins suma dues victòries seguides, l’última èpica davant el Tres Cantos. Una de les claus d’aquesta nova jornada serà la piscina: els nois que entrena Pedrerol no han perdut cap partit com a locals aquesta temporada i a més, arriben plens de confiança. Per la seva part, el Caballa també afronta la cita amb les piles carregades. Cinc victòries consecutives, l’última davant el Waterpolo Sevilla, avalen el seu bon moment de forma. Són sisens amb 28 punts i com a visitants només han pogut guanyar dos dels cinc partits jugats, tot i que és cert que aquestes dues victòries les han aconseguit en els últims desplaçaments. Revitalitzats, els ceutins intentaran donar la sorpresa a la piscina del Molins per a poder viure a la part tranquil·la de Primera Estatal el que queda de temporada.\nMés enllà del sènior de waterpolo, més equips del club competeixen. D’una banda, el cadet juga a casa i s’enfronta dissabte al matí a l’ UE Horta (11.30h) i el benjamí i l’equip juvenil jugaran diumenge. Pel que fa als benjamins, tindran una cita doble aquest cap de setmana, de la que seran amfitrions. S’enfronten al CN Mataró (11.30h) i al CN Rubí (12.15h), dos rivals que també mediran les seves forces entre ells a la piscina (10.45h). L’equip juvenil, en canvi, té la seva cita a la piscina de l’UE Horta al migdia (12h). A més, aquest cap de setmana la piscina del CN Molins torna a ser l’escenari d’un partit de Divisió d’Honor en el què el Sant Feliu es veurà les cares contra el CN Mataró dissabte a la tarda (16h).\nTagged: Caballa, CN Molins, Primera Estatal, Sergi Pedrerol, waterpolo\npulmoanry htn female viagra\ngirl manson pages edinburgh news canadian viagra


Els directors d’institut reclamen més informació per planificar\nEls directors d’institut reclamen més informació per planificar0\n653 30/05/2011, 09:09 | El9nou.cat. Estefania Marín\nEls directors dels instituts de la comarca han fet públic el seu malestar amb el Departament d’Ensenyament pel desconeixement que tenen, a un mes de final de curs, sobre la continuïtat de diversos projectes educatius.\nDiuen que ningú els ha informat si el curs vinent s’aplicaran com sempre els Plans de Qualitat i Millora d’Autonomia, o bé si es deixaran de fer, igual que el Projecte 1x1. Tampoc els ha informat ningú del calendari definitiu del curs 2011/2012, tal com deixa constància en la carta publicada a la pàgina 19 d’aquest periòdic la presidenta de la Junta de Directors de Secundària del Vallès Oriental, Sílvia Genís, directora de l’Institut Giola de Llinars. “Encara no sabem res concret del projecte 1x1 (introducció dels ordinadors a l’aula), i hem de triar els llibres. No sabem si escollir els digitals o els ordinaris. No sabem si els pares en continuaran pagant la meitat del cost, si n’hi haurà per als alumnes de primer d’ESO... Tot el que sabem ho hem sentit per la premsa”, diu. “D’aquesta manera no ens permeten planificar res”, afegeix.\nEls directors també estan amoïnats pel futur dels Plans de Millora, uns projectes que tenen com a objectiu millorar la cohesió i els resultats acadèmics dels centres. “No sabem si hem de presentar la memòria dels projectes, aquells que l’hem acabat. Tampoc ens han dit si continuaran”, afegeix Genís.


El Figueres recupera Canal i Vilanova per rebre l'Horta - Empordà\nlluís ribera 05.01.2019 | 06:30\nEl Figueres reprèn la lliga de Tercera aquest migdia (12.00) a l'Estadi de Vilatenim davant l'Horta. Els empordanesos són catorzens a la classificació, gairebé tan lluny de la promoció d'ascens (a 10 punts) que del descens, a 9. L'objectiu és refer-se de l'última derrota de l'any, davant el Sant Andreu (0-2), per intentar escalar llocs a la categoria.\nPer rebre el conjunt de l'exentrenador del Peralada Nacho Castro, en el primer partit de la segona volta, l'entrenador de la Unió, Joan Esteva, recupera dues peces bàsiques. Per un costat, i després d'un partit sancionat, torna a l'eix central Albert Canal, per fer parella de nou amb Sergi Romero.\nPer l'altre, al centre del camp reapareixerà Èric Vilanova, màxim realitzador amb quatre gols i que s'havia perdut l'últim partit i mig per lesió. Dos bons arguments per intentar obrir l'any somrient.


Consum en clau feminista | Brenda Chávez | Opcions consum conscient\nConsum en clau feminista\n26.07.2017 Brenda Chávez\n"A l'economia social i solidària s'està duent a terme una revisió de les estructures i entitats per aprofundir en l'equitat des de la pràctica."\nSi ens declarem feministes, el nostre consum ho pot reflectir. Consumir no és un acte banal, els diners que hi invertim poden apoderar negocis abusius per al planeta i els seus habitants, o al contrari. Decantar-nos per la segona opció, practicant un consum responsable des d’una perspectiva de gènere, es pot considerar també un consum feminista en un sentit molt ampli.\nImaginem que anem a comprar roba. El 80-90% de les manufactureres del sector tèxtil (com sol passar a l’electrònica o al sector de les joguines) són dones. En adquirir marques convencionals participem, encara que no ho sapiguem, en el fet que a Cambodja o Bangladesh, per posar dos exemples, se’ls paguin salaris de misèria: uns 30-60 euros al mes, quan el que es considera digne per viure-hi són uns 250-290, segons Asian Floor Wage Alliance. En canvi, en optar per firmes de moda sostenible, donem suport a sous dignes i formes de producció amb menys impacte mediambiental i social.\nAixò es pot traslladar al sector alimentari, en el qual la titularitat de la terra és un gran problema, perquè dels mil milions que la treballen (el 35% de la mà d’obra global), el 75% són dones i només l’1% són propietàries. A més, dels 450 milions de persones que treballen al camp i proveeixen de producte a tres mil milions de consumidors i consumidores mundials, el 60% són pobres i són fins al 80% de les persones que passen fam crònica mundial, segons Oxfam Intermón. En canvi, en consumir productes de comerç just o cooperatives i empreses agroecològiques vinculades a l’economia social i solidària (ESS), donem suport a models productius justos on la igualtat és un pilar. Fins i tot a l’ESS s’està duent a terme una revisió de les estructures i entitats per aprofundir en l’equitat des de la pràctica.\nI els problemes de gènere no se circumscriuen només a la nostra espècie. Existeix una crueltat animal de gènere poc visibilitzada en el model productiu convencional que practica la reproducció forçada, engabia les truges prenyades, sacrifica els vedells que han de parir les vaques lleteres per donar la seva llet, perquè ells no en donen; tritura en molinets (o asfixia en bosses) els pollets mascles en el primer dia de vida perquè no pondrien ous, o fa servir gàbies de reclam de tonyines femelles on van amuntegades grans distàncies en les quals moltes moren o fresen de mala manera, com fa la pesca intensiva al nostre Mediterrani. Optant per la pesca artesana (la més sostenible i respectuosa) o la ramaderia ecològica, no estarem incentivant aquestes pràctiques aberrants, ja que el benestar animal és una de les seves premisses, fins al punt que les vaques ecològiques viuen el doble que les de la ramaderia intensiva. Sens dubte, consumir responsablement ens importa a tots i totes.\nPeriodista i autora del llibre "Tu consumo puede cambiar el mundo". @BrendaChavez_ | brendachavez.com\n4 comments on “Consum en clau feminista”\ndalí rules on August 21st, 2017 - 8:28pm\na mi ja mesta cansant tant de feminisme… com si no hi haguessin dones capitalistes ni homes vegans. aixo es barrejar naps i cols, consum responsable o raonat en diria jo\nOpcions on August 24th, 2017 - 12:37pm\nSí, Dalí Rules, hi ha més persones a qui els cansa que es parli de feminisme. I evidentment hi ha dones capitalistes i homes vegans, això ningú no ho posa en dubte. El que pretén aquest article és recordar que, a través del consum responsable, podem contribuir a reduir les desigualtats de gènere i sexe. Com que aquest és precisament l’objectiu del feminisme, sembla oportú parlar de consum en clau feminista. Està clar, però, que a vegades les etiquetes ens ajuden a entendre’ns i a vegades ens separen. Gràcies per fer-nos arribar la teva opinió.\nBrenda Chávez on August 24th, 2017 - 10:35pm\nEstoy muy de acuerdo con lo que te han respondido, sólo añadir que decir que estás cansado de tanto feminismo, es decir que estás cansado de reivindicar la igualdad entre géneros, lo cual me parece un disparate seas del sexo que seas, ya seas hombre, mujer, y también si eres vegano/a, capitalista, consumidor/a responsable, o lo que seas, que lo respeto, por supuesto.\nBrenda Chávez on August 24th, 2017 - 10:49pm\nY un pequeño comentario más, no se si has visto las cifras del artículo, tras muchas industrias existe unos grandes porcentajes de mano de obra femenina que merece condiciones dignas, en general cobran aún menos que sus explotados compañeros hombres, el consumo responsable apoya condiciones dignas para todos y todas, es una de sus máximas, agradezco tu comentario, pero el feminismo no pretende más que igualdad entre hombres y mujeres, y el consumo responsable permite contribuir a ello, a mi personalmente me parece interesante divulgarlo, y que los/las consumidores/as lo sepan, nuestro consumo no es un acto banal, vértebra la economía y es una herramienta de transformación social si se emplea bien, y para emplearlo bien es necesario dar información sobre qué hay detrás, y que modelos (justos o injustos) podemos apoyar con nuestro actos de consumo, un abrazo!!\nConsumir és un acte polític\nDesmuntant la indústria alimentària


Hipopòtams blaus, dansa i teatre per a donar inici a la Mostra de Teatre d’Alcoi | ARA Multimèdia\nLa Fira d’Arts Escèniques d’Alcoi és un gran aparador per a companyies teatrals i de dansa. Aquest any en la seua 29 edició, la majoria de participants són procedents de la Comunitat Valenciana.\nDurant el dilluns 3 de juny, la Mostra de Teatre d’Alcoi ha començat. Enguany s’han registrat 240 participants, a on la gran majoria dels assistents són procedents de la Comunitat Valenciana. D’aquests inscrits, el 40% són gestors d’espectacles, un 30% es correspon a distribuïdors i productors i la resta, altres professionals com actors i actrius, tècnics, crítics, càrrecs institucionals o periodistes.\nPer a inaugurar la Mostra, “Animal de Séquia” ha sigut l’espectacle encarregat de donar l’inici oficial a aquesta setmana tan artística. Produïda per l’Institut Valencià de Cultura i amb coreografia de la ballarina alcoiana Sol Picó, aquesta funció era una de les més esperades pel públic local. 8 ballarins i una trentena de músics hi han omplit l’escenari d’una visió molt particular de la cultura valenciana. A més, en aquesta ocasió s’ha comptat amb la presència a l’escenari de Carles Dénia cantant, i amb la de Sol Picó ballant.\nPerò abans, ha sigut el moment de gaudir del teatre al carrer gràcies als catalans de Zum Zum Teatre, amb l’espectacle “Hippos”, que han portat fins al Parc de Cervantes a un grup de grans hipopòtams blaus. Per a finalitzat la primera jornada de Mostra, el Teatre Principal ha acollit l’obra “Plagi” de la companyia Ornitorrincos i escrita per Rodolf Sirera. Obra de suspens, que està dedicada a un públic més adult.\nAl dimarts continua la programació de la Mostra. A les 13.00 h, es realitzarà la presentació de l’informe del Circuit Cultural Valencià de 2018 i haurà una trobada entre professionals del sector. Quant a les obres, la primera d’elles serà a les 10.00 h al Teatre Salesians. Es tracta de “Totolín-Entredos”, una obra de titelles de la companyia andalusa Títeres Etcétera, dedicada a un públic més juvenil. A continuació a les 11.30 h, serà el torn de la companyia L’últim Toc Teatre amb l’obra dedicada a García Lorca, “Federico”.\nJa a la vesprada, a les 18.30, tornarem al Parc de Cervantes amb el grup català Xip Xap i el seu treball “Trashumància”. A les 19.00, 20.00 i 21.30 h, el duet Xarxa Teatre/Escandall Teatral, que mostrarà "3 accions sobre la societat patriarcal" actuarà a la Plaça de Dins.\nPer a finalitzar, a les 20.00 h, al Teatre Principal ‘Horta Teatre’ presenten la comèdia ‘L’Electe’. I, a les 22.00 h, al Calderón tindrà lloc una estrena absoluta de la companyia ‘Wichita CO’, dirigida per Víctor Sánchez Rodríguez. L’espectacle es diu “What is love? Baby don’t hurt me’.


L’Ajuntament de Mollerussa instal•la un sistema per dissuadir els estornells a l’avinguda del Canal i a les piscines - Mollerussa TelevisióMollerussa Televisió\nInstal•lació del sistema per dissuadir els estornells a l’avinguda del Canal. FOTO: Ajuntament de Mollerussa.\nPer aquest motiu, ha llogat dos aparells, alimentats amb una bateria fotovoltaica, que es col•locaran estratègicament en les branques i que seran programats per emetre un determinat soroll quan comença a fosquejar per espantar aquestes aus. El sistema també inclou deu altaveus que se situaran també entre els arbres per tal de reproduir el mateix soroll, que en el seu inici pot semblar un tret.\nEs tracta d’una prova pilot de la que ja es té experiència en altres localitats catalanes i que compta amb un pressupost de 4.384 euros en aquesta primera fase. En funció dels resultat en aquestes dues zones, que són les més afectades per la presència d’aquestes aus des de novembre i fins a mig març, l’Ajuntament estudiarà ampliar la instal•lació del sistema en altres zones de la ciutat.\nEtiquetes Ajuntament de MollerussaAvinguda del CanaldissuacióestornellspiscinesSistema\nSense resposta per “L’Ajuntament de Mollerussa instal•la un sistema per dissuadir els estornells a l’avinguda del Canal i a les piscines”


L'expresident de la Generalitat Valenciana Francisco Camps ha assenyalat aquest dijous que la dimissió de Cristina Cifuentes com a presidenta de la Comunitat de Madrid és "una tragèdia" i ha qualificat de "paradoxal que el PSOE demane la dimissió per un màster i no per una llicenciatura que pareix ser que no té" l'actual cap del Consell, Ximo Puig.\nCamps ha assenyalat que Cifuentes "ha hagut d'anar-se'n per un màster i el president de la Generalitat va dir que tenia la llicenciatura en periodisme i no és periodista", per a agregar tot seguit: "Si per un màster Cristina Cifuentes ha hagut de dimitir, m'imagine que per una llicenciatura haurà de fer un poc més encara, no sóc jo el que va a dir-li el que fer perquè em pareix que ha de fer el que crea convenient".\nL'expresident valencià s'ha referit així a les crítiques del sotssecretari de Política Social i Sectorial del PP, Javier Maroto, cap a Puig per "dir que és periodista sense tindre la llicenciatura". Sobre aquest tema, el cap del Consell va assenyalar que "mai" ha dit que fóra llicenciat, encara que ha exercit de periodista i que l'accés a la professió de periodista no està únicament vinculat a la llicenciatura: "Em considere periodista i em consideraré tota la vida".\nLa ja expresidenta de la Comunitat de Madrid Cristina Cifuentes va dimitir aquest dimecres després de la polèmica del seu màster en la Universidad Rey Juan Carlos de Madrid (URJC) i la publicació d'un vídeo relacionat amb el suposat robatori de cremes en un supermercat.


Èxit de la Cursa solidària contra el Càncer de l'Arboç\nMés de 500 participants a la Cursa i Marxa Solidària contra el Càncer de l'Arboç\nEn total s'han recaptat 2.000 euros\ndimarts, 8 d’octubre 2019 - 10:23h\nFoto de família amb l'Associació Gingo. | Ajuntament de l'Arboç\nL'Arboç va viure aquest diumenge 6 d'octubre la quarta Cursa i Marxa Solidària contra el Càncer, que va comptar amb una gran participació. En total van ser més de 500 persones les que van prendre part a l'esdeveniment, dels quals 400 es van inscriure a aquesta jornada solidària. La cursa oferia tres variants, amb una marxa a peu de cinc quilòmetres ideal per a famílies senceres, una cursa de cinc quilòmetres i la Kids Run Colors d'un quilòmetre.\nEs recullen 2.000 euros amb finalitats solidàries\nAquesta última és una cursa no competitiva que es pot fer en modalitat de cursa o caminada, i que va tenir un gran èxit de participació, especialment de famílies. A més de gaudir de l'esport, la jornada servia per recaptar fons per la lluita contra el càncer. En total es van recollir 2.000 euros, dels quals 1.000 es destinaran a la Fundació Josep Carreras contra la Leucèmia i els altres 1.000 es donaran a l'Associació Ginkgo contra el càncer infantil, amb l'Hospital Sant Joan de Déu de Barcelona com a beneficiari.\nCadascun dels participants a l'esdeveniment va rebre una polsera de la Fundació Josep Carreras i un imant de nevera de l'Associació Ginkgo. La cursa va estar animada per la batucada Petafort. Des de la regidoria d'Esports de l'Ajuntament de l'Arboç han volgut agrair «l'altíssima participació i la bona acollida d'aquesta iniciativa per part de tots els arbocencs». Les diferents classificacions es poden consultar en aquest enllaç.\nEl Pessebre Vivent Xarel·lo ja té dates\nPer altra banda, l'Agrupament Escolta els Xarel·los de Sant Jaume dels Domenys ha anunciat ja les dates del cinquè Pessebre Vivent Xarel·lo. El pessebre vivent es farà els dies 21 i 22 de desembre al Bosc de Can Pau. Les representacions es faran el dissabte 21 i el diumenge 22 a les sis de la tarda. El pessebre es podrà visitar en grups limitats que faran un recorregut de 45 minuts pel Bosc de Can Pau.\n"Importants obres de renovació a la vorera del Passeig Marítim de Segur" "🔴ATENCIÓ: Troben l'home que va envestir amb el cotxe 2 joves a Cunit i va fugir"


SPDY, protocol d'acceleració web - Elhuyar Aldizkaria\nHasiera » Mundu digitala » SPDY, weba azkartzeko protokoloa\n2013/01/01 293. zenbakia\nSPDY, protocol d'acceleració web\nLes comunicacions i transferències que es produeixen en la web es realitzen a través del protocol HTTP. No obstant això, aquest protocol es va dissenyar en la creació de la web fa més de 20 anys, mentre que la web ha canviat molt i el protocol HTTP no és eficaç per a les característiques de la web actual. Per això han creat el protocol SPDY, que s'està estenent ràpidament amb l'objectiu d'agilitar la web.\n7 nivells del model OSI.\nSPDY no són les sigles de res, sinó un joc de paraules de velocitat: speedy . Recorda el ratolí Speedy Gonzales? SPDY considera que accelera molt les transferències de pàgines, documents i altres fitxers a la web. Segons les proves de laboratori realitzades per Google, el rendiment pot millorar-se fins a un 64%. I en les primeres proves en mòbils, diuen que han aconseguit carregar les pàgines un 23% més ràpid. Però com s'aconsegueix aquesta millora?\nFonaments de Comunicacions Web\nPer a comprendre com s'aconsegueix accelerar és necessari conèixer prèviament el funcionament del protocol HTTP i de la pròpia web. La comunicació en web, igual que qualsevol tipus de telecomunicacions de dades, està organitzada en set nivells segons el model OSI (Open Systems Interconnection reference model, estàndard d'ISO), on s'utilitza un sistema o protocol a cada nivell.\nInternet és una xarxa gegant descentralitzada formada per milions de xarxes interconnectades. En el nivell més bàsic de la comunicació, és a dir, a nivell físic, s'utilitzen tecnologies molt diferents per a transmetre els bits (0 i 1) (diferents tensions en el cable elèctric, diferents intensitats de llum en la fibra òptica, o modulació de freqüències en les ones de ràdio, etc.). En el següent nivell, a nivell d'enllaç, es detecten i corregeixen els errors i interferències en la transmissió utilitzant bits redundants de control, i el mètode precís aquí utilitzat depèn del nivell físic. Les seves combinacions complementen els protocols bàsics de comunicació com Bluetooth, Wifi, etc., molts dels quals Internet utilitza en diferents punts de la xarxa. Però en nivells lògics superiors, Internet utilitza sempre els mateixos protocols, funcionant en la pràctica com una sola xarxa.\nEl nivell superior, nivell de xarxa, s'encarrega d'organitzar les dades en paquets i de l'adreça, utilitzant per a això el protocol IP d'Internet ( Internet Protocol ). El següent nivell és el nivell de transport que s'ocupa, entre altres aspectes, de la implantació de les connexions i de la fiabilitat dels missatges, utilitzant Internet el protocol TCP ( Transmission Control Protocol ) en aquest nivell.\nA continuació s'inclou el nivell de sessió, encarregat de l'autenticació, etc., i el nivell de presentació, encarregat de comprimir i/o xifrar les dades. No obstant això, aquests dos últims en Internet estan barrejats i depenen de l'últim nivell d'aplicació. Exemples de serveis d'aplicació en Internet són el correu electrònic, la web, el servei FTP, el xat, etc. I el protocol utilitzat per a la web és HTTP.\nEn el protocol HTTP, un client (per exemple, el navegador web del nostre ordinador) estableix una connexió amb un servidor (normalment un servidor web que allotja webs) i envia una sol·licitud d'una pàgina web (en la qual es recullen informacions gratuïtes com la pàgina desitjada, el sistema operatiu i navegador del client o l'idioma per defecte). El servidor respon retornant la pàgina sol·licitada o amb un codi d'error (com el famós 404) i finalitza la connexió.\nImplementació del model OSI en Internet.\nEl protocol HTTP és adequat per a les característiques de la web de l'època en la qual es va crear la web, és a dir, per a la qual només disposava de pàgines estàtiques. Però la web actual és molt diferent.\nPer exemple, avui dia estem en una web, podem establir les nostres preferències, que s'emmagatzemen en les cookies del nostre ordinador; aquests ajustos han de ser reexpedits cada vegada que sol·licitem una nova pàgina d'aquesta web, la qual cosa pot ser una gran quantitat d'informació que estem reexpedint innecessàriament, alentint la comunicació. D'altra banda, la necessitat de restablir la connexió cada vegada que necessitem una nova pàgina també inactiva la navegació. Finalment, quan estem en una pàgina per a veure les actualitzacions (per exemple, si hi ha missatges nous quan estem veient el correu electrònic via web), l'única manera que el navegador pregunti amb certa freqüència al servidor, no és possible que el propi servidor avisi al client quan hi ha una cosa nova.\nEl protocol SPDY pretén resoldre aquestes ineficiències d'HTTP sense substituir al propi protocol HTTP. Es tracta d'un protocol que s'implementa en els nivells de sessió i aplicació i que es posa en marxa en el cas que el client i el servidor el tinguin implementat, en cas contrari la comunicació es realitzarà amb HTTP normal.\nSPDY utilitza una única connexió amb el servidor per a totes les sol·licituds que se li facin, és a dir, quan el client ha de sol·licitar una nova pàgina al mateix servidor no és necessari tornar a establir la connexió, la qual cosa accelera la velocitat. A més, a través d'aquesta connexió, el servidor també pot enviar informació al client sense que aquest el sol·liciti, permetent que les actualitzacions de les pàgines es realitzin en el moment i quan siguin necessàries. D'altra banda, el servidor guarda la petjada de la informació que el client ha enviat en sol·licituds anteriors (sistema operatiu, navegador, preferències, idioma…) i no fa falta que s'enviï tot de manera periòdica, només s'envia el diferent o nou i a més es comprimeix. Finalment, l'encriptació i la compressió s'utilitzen en tot moment.\nHistòria i difusió\nGoogle va crear el protocol SPDY en 2009. En 2011 va implementar Chrome en el seu navegador i la seva cerca i serveis Gmail. Per tant, en accedir a aquests serveis des d'aquest navegador l'usuari es beneficiava dels avantatges de SPDY. Després Google va obrir el codi de la seva implementació i des de llavors també l'han implementat en els navegadors Firefox i Opera, que estan més en marxa.\nQuant al programari de servidors, les últimes versions dels servidors web Apatxe (el servidor web més utilitzat del món), Nginx i Jetty ja tenen el protocol SPDY. Twitter i WordPress també ofereixen suport SPDY i Facebook anuncia la seva intenció de col·locar-ho en breu.\nSembla que SPDY està tenint una gran difusió. I sembla que serà encara major, ja que la següent versió del protocol HTTP 2.0 que s'està treballant ara tindrà com a base SPDY. Per tant, en breu tota la web serà més ràpida gràcies a SPDY. Camini-li, camini-li! A dalt, a dalt! Epa! Yebigw!


Castella triomfant « òscar montferrer\njuny13 by òscar montferrer\nUn pas més. A les illes Balears. En defensa de Castella i en el nom d’Espanya. La seva pàtria. Amb la llengua com a excusa. Una manera com qualsevol altre de fer soroll, de distreure l’atenció, de fer anar els ulls i les orelles allà on menys cosa poden veure i menys cosa poden sentir. Experts en cortines de fum: ho deuen haver après dels militars que tant els cal exalçar perquè són els que sempre els han fet la feina bruta.\nEl respecte i la convivència són ara un pèl més difícils, a les illes Balears. S’hi ha imposat una llengua de primer ordre i importància galàctica –la mateixa que barbotejaven els pastors de cabres que van enviar a la conquesta d’Amèrica mentre mataven els hereus de civilitzacions avançades i mil·lenàries– i s’ha rebaixat la categoria de la llengua vernacla amb què només els nadius s’hi poden entendre. Això és així des del punt de vista dels descendents d’Aznar, autor intel·lectual del rearmament nacionalista espanyol amb què el poder econòmic intenta eradicar aquestes pústules que els descamisats reivindiquen com a comunitats autònomes i en algunes de les quals hi ha trinxeraires que insisteixen a considerar-les nacions.\nCastella fa el ridícul al món –amb un president que és la riota de la gent i que s’entesta a perpetuar allò francament antic d’Spain is different–. Castella no ha superat l’esperit de la hidalguía i viu instal·lada en el món del Lazarillo de Tormes. No té res perquè és incapaç de construir res i ha de fer de pidolaire. Com les sangoneres, viu de l’esforç dels altres. Però que no sigui dit. Ells són els llestos, la resta són els rucs. I encara donen lliçons. De provincianisme.\nIntenten fer lleis per prohibir els xiulets a una bandera i en persegueixen tota la resta. No hi ha res com defensar l’esperit constitucional quan cal entretenir el personal. Llàstima que La Roja faci figa. Per culpa dels quintacolumnistes, no cal ni discutir-ho.\nSe n’han de tenir ganes, moltes ganes, per voler pertànyer a una cosa tan decadent i tan tronada. O ser molt curt de gambals.\nThis entry was posted in Collonades and tagged Català.\n← Nuvolada (XVI)\nMorts com a excusa →


Puigdemont desmunta a Copenhaguen falsos mites sobre l’independentisme, en cinc minuts - VilaWeb\nEls dos professors que han participat en el debat han demanat a Puigdemont si el moviment catalanista té un component identitari\nEls professors Marlene Wind i Christian F. Rosbøll han interpel·lat el president Carles Puigdemont sobre diversos aspectes del procés cap a la independència de Catalunya. Un dels punts que els ha despertat interès és si l’independentisme té una base identitària: ‘Aquesta és la vostra visió, que hauríem de dividir Europa en estats “nets”, i que només tinguessin una identitat? Si és així, em preocupa molt’, li ha dit Wind.\nPuigdemont ha estat especialment dur en aquesta intervenció i els ha dit que era important de saber què passava exactament a Catalunya en qüestions tan delicades com la identitat, la llengua i la cultura. ‘Primer cal informar-se.’ Els ha negat amb rotunditat que el moviment independentista fos una qüestió d’identitat. ‘Des d’aquest punt de vista, és ofensiu per a nosaltres, aquesta teoria de la balcanització d’Europa, perquè si observa la història del nostre moviment, es veurà, sense excepció, que sempre hem actuat amb esperit democràtic.’\nEls ha explicat que la majoria de les famílies catalanes són mixtes: ‘El 70% de les nostres famílies tenen un progenitor o dos amb arrels fora de Catalunya i això és una normalitat. I parlem dues, tres o quatre llengües.’ En aquest punt, ha defensat la llengua catalana i el model de l’escola catalana. Wind, fins i tot, li ha demanat si era mentida que no volguessin parlar castellà: ‘És clar que és mentida’, li ha respost Puigdemont. ‘Volem ser un sol poble, no de pensament únic, units en la diversitat’, ha acabat dient.


El Pati Blau: de març 2018\nFoto: Montserrat Jacas\nLa Pruden Panadés va ser al Pati Blau i del seu pas ens regala aquest microrelat. Vam estar parlant del seu llibre "Els cosins de Tarzán" que vam maridar amb el vi "Lo cometa".\nGràcies Pruden, per ser-hi i pel regal!\n“Las de Esplugas!”\nVa ser quan vaig pujar al tren –l’últim del dia--, un tren d’aquells que sospites que ja ha sortit, però no, més aviat sembla que t’estava esperant (!) que vaig recordar aquell avís que sentíem cada dia:\n- ...las de Esplugas!\ni sortia un grup de noies abans d’hora perquè anaven en un autobús especial i petit, havien de tornar a casa, lluny, a Esplugues. Encara és un enigma saber per quina raó eren alumnes d’aquella escola, a tocar dels Josepets, com també és una mica enigmàtic saber per què em van convidar, la gent del Pati Blau, a una de les seves tertúlies.\nEm va afalagar molt que s’interessessin per un llibre que es va publicar fa cinc anys. Em va agradar el lloc, una torre com de “Jardí vora el mar” (es diu Vil·la Rosa o casa Termes) però amb l’empremta Baden Powell; vaig brindar de gust amb un vi de la Terra Alta que es diu “lo Cometa” i que lligava molt bé amb el llibre. Amb la conversa encetada, un parell de muntanyencs van travessar, silenciosos, un extrem de la sala portant, discretament , un martell d’escalada, amb un bec d’acer que delatava geleres d’alta dificultat. Em va fer sentir bé el despatx de la responsable, un-taulell-de-vida , i el rètol que demanava tocar el piano amb clemència.\nLa Carme va llegir, la conversa es va disparar, jo també vaig llegir en veu alta, vam parlar de la infància, dels records i dels nens esquerrans. Tot estava preparat amb molta cura, vaig descobrir coses del poble d’on venien aquelles les noies d’ Esplugues.\nVaig celebrar el somriure incombustible de la Carme, l’excel·lent atmosfera lectora, el sopar i que algú m’agraís la puntualització preliminar: “no sóc una escriptora, això vol molt de temps …”\nI m’agrada aquest nom blau i el pati ple de dubtes."\nPublicat per bloc impulsat des de a 2:29 Cap comentari:\nEtiquetes de comentaris: aventures, cultura, dones, escriptores, Esplugues, literatura, llibres, novel·la, Pati Blau, Pruden Panadés, relats, tertúlia


Aspectes ètics que cal tenir en compte\nEn molts projectes de ciència de dades es prenen decisions que poden afectar persones, a partir de models construïts amb dades segurament obtingudes prèviament d’altres persones. Seguint el cicle de vida de les dades, és necessari plantejar-se certs aspectes ètics, el compliment dels quals de manera adequada cal assegurar. Així, resumidament:\nGeneració/captura: el més important és el consentiment dels usuaris, que han d’estar informats de la recollida de dades. A més, el procediment de captura ha d’assegurar que recull totes les dades i solament les dades rellevants per a l’objectiu expressat, i ha de ser representatiu i no sobrerepresentar o discriminar cap grup d’usuaris involucrat.\nEmmagatzematge: les dades emmagatzemades no haurien de representar cap risc per als usuaris que les han generat, per la qual cosa el sistema d’emmagatzematge hauria d’assegurar l’anonimat i establir els nivells de seguretat adequats per a evitar pèrdues o filtracions.\nProcessament/anàlisi: a partir de les dades, els models construïts haurien de tenir en compte els possibles biaixos en les dades per no reproduir-los. A més, el model no hauria de plantejar, ja de base, cap premissa que pugui considerar-se discriminatòria pel que fa a algun dels grups representats en les dades.\nImplementació: una vegada engegat el sistema de presa de decisions, aquest ha de ser traçable, de manera que qualsevol decisió presa pugui ser contrastada contra el model subjacent i s’identifiquin les raons que van portar a aquesta decisió, de manera que, si es detecten biaixos, es puguin aïllar i corregir.\nDesafortunadament, recentment hi ha hagut diversos exemples que es poden considerar males pràctiques pel que fa als aspectes ètics esmentats anteriorment:\nEl bo social al com poden acollir-se vídues i famílies nombroses per a obtenir un descompte en la tarifa de la llum no funcionava correctament, i en deixava fora usuaris que complien els requisits. Quan l’organisme encarregat d’aquest bo va ser requerit, es va negar a publicar els detalls dels algorismes que havien funcionat de forma errònia, la qual cosa no ajuda precisament a donar una imatge de transparència en una qüestió que està regulada de forma oficial, tal com va denunciar Civio.\nLes tecnologies de reconeixement facial estan també sota sospita, especialment des de casos tan greus com el del sistema de Google, que cometia errors com ara classificar persones de color com a «goril·les», a causa d’un mal funcionament de l’algorisme d’entrenament i les dades usades per a entrenar el sistema. D’altra banda, països com la Xina estan usant massivament tècniques de reconeixement facial per a vigilar als seus ciutadans, i molts altres països també ho fan en espais com els aeroports, amb la qual cosa sacrifiquen la privadesa en honor d’una suposada seguretat.\nUn altre exemple recent és el de Facebook, que el 2018 va permetre l’accés a les dades de milions d’usuaris de la xarxa social a un tercer que treballava per a una empresa anomenada Cambridge Analytics; les dades es van usar amb finalitats polítiques, per ajustar els usuaris objectiu d’anuncis de la campanya electoral als Estats Units.\nBo social: https://civio.es/tu-derecho-a-saber/2019/05/16/la-aplicacion-del-bono-social-del-gobierno-niega-la-ayuda-a-personas-que-tienen-derecho-a-ella/\nReconeixement facial: https://www.theverge.com/2018/1/12/16882408/google-racist-gorillas-photo-recognition-algorithm-ai\nCambridge Analytica: https://www.theguardian.com/technology/2019/mar/17/the-cambridge-analytica-scandal-changed-the-world-but-it-didnt-change-facebook\nLlibre Ethics and Data Science: https://www.oreilly.com/library/view/ethics-and-data/9781492043898/\nEina per a crear llistes de control (checklists) d’aspectes ètics: http://deon.drivendata.org/


Del 10 de febrer al 18 d'abril poetes com Enric Casasses, Josep Pedrals, Teresa Colom, Martí Sales, Núria Martínez Vernis, David Castillo, Feliu Formosa, Sebastià Alzamora i Joan Margarit, entre d'altres passaran per l'escenari de La Seca.\nAndreu Gomila dirigeix un nou festival de poesia a La Seca-Espai Brossa de tres mesos de duració que pretén “apostar per una programació estable de poesia escènica amb autors del moment de diverses generacions i procedències”. Del 10 de febrer al 18 d’abril poetes com Enric Casasses, Josep Pedrals, Teresa Colom, Martí Sales, Núria Martínez Vernis, David Castillo, Feliu Formosa, Sebastià Alzamora i Joan Margarit, entre d’altres passaran per l’escenari de La Seca.\nFent una picada d’ullet a l’obra de Guillaume Apollinaire -que va escriure Alcools l’any 1913, dedicant 15 anys de la seva vida a la tasca poètica, aconseguint un recull polièdric, polifònic i molt plural- el festival poètic que comença el dia 10 de febrer vol acostar una mostra ben variada de la poesia catalana al públic, en un format que barreja poesia recitada, poesia traduïda i diàlegs musicals i lírics.\nL’objectiu principal és fer visible “el bon moment que viu la poesia catalana” i pujar-la damunt dels escenaris, per “fer-la accessible a tots els públics”, explica Andreu Gomila, director d’Alcools. “Avui dia hi ha quatre generacions de poetes que conviuen compartint i intercanviant entrega i coneixement. Des dels poetes que comencen, fins als més veterans, des dels poetes populars, als més intimistes; des dels avanguardistes , fins als poetes que tradueixen obra d’altres poetes, hi ha un gran ventall de poetes de qualitat. El Festival Alcools vol acostar aquesta varietat al públic amb una programació continuada de tres mesos -de febrer al mes d’abril- en sessions de dijous a dissabte, posant damunt la taula llibres que han marcat una època, i donant a conèixer nous espectacles poètics, o tàndems poeticomusicals interessants fruit del moment present”, exposa Gomila.\n13 poetes passaran per La Seca-Espai Brossa i el públic podrà sentir-ne la veu directament i sense filtres. “Qui vingui a tots els recitals trobarà un panorama complet del que és la poesia catalana avui, explicada de la mà dels mateixos poetes”, afegeix.\nSílvia Bel i Roger Mas seran el tàndem que inauguri el festival el dia 10 de febrer a les nou del vespre, a la Sala Joan Brossa. “El seu espectacle La carn vol carn recordarà la figura d’Ausiàs March, un dels poetes més destacats de la literatura catalana de tots els temps. Serà un dels pocs espectacles que miren cap al passat”, detalla Andreu Gomila.\nEnric Casasses ja té a punt un espectacle basat en la recitació del seu poema Uh, de 9.072 versos, que va escriure l’any 1997 en una estada a Berlín. Els dies 12, 13 i 14 de febrer serà a La Seca (Sala Palau i Fabre, 21.30h). Josep Pedrals portarà El romanço d’Anna Tirant als escenaris els dies 19, 20 i 21 de febrer (21.30h). Amb aquest poemari ple d’aventures i reflexió, Pedrals va guanyar el Premi Lletra d’Or 2013.\nEls darrers dies del mes de febrer (26 de febrer) la Sala Palau i Fabre acollirà el poeta Joan Margarit, que presentarà el seu últim llibre Des d’on tornar a estimar. I els escriptors Llucia Ramis i Andreu Gomila conduiran els espectadors cap a un lloc màgic i llegendàri: Felanitx, els dies 5, 6 i 7 de març a les 21.30h.\nSebastià Alzamora escenificarà els versos de Mula morta, un llibre que és un imprescindible dels amants de la poesia. El 12, 13 i 14 de març l’espectacle tindrà lloc a la Sala Palau i Fabre (21.30h). I els dies 19 i 20 de març serà el torn de Feliu Formosa i el seu espectacle Darrere el mirall.\nMartí Sales i Núria Martínez Vernis destil·laran Alcohols poètics els dies 26, 27 i 28 de març (Sala Palau i Fabre, 21.30h). I la poeta andorrana Teresa Colom recitarà poemes procedents del llibre La meva mare es preguntava per la mort, del 9 a el dia 11 d’abril a les 21.30h. Mentre que els dies 16, 17 i 18 d’abril David Castillo presentarà el seu espectacle Èxits secrets, contracultura i corrupció, a La Seca-Espai Brossa (21.30h).


Inici / Actualitat / Notícies / S'unifiquen les zones de la regió sanitària de Barcelona\nLa població de Bigues i Riells ja es pot moure a la capital, d'Arenys a Castelldefels per la platja i del Montseny al Bruc per a la serralada prelitoral.\nA partir d'avui dilluns 1 de juny queden unificats els àmbits de la regió sanitària de Barcelona. És a dir, la població de Bigues i Riells, que la setmana passada ja es podia moure pel Vallès Oriental, el Vallès Occidental i part del Maresme, avui ja pot desplaçar-se a Barcelona, a l'Alt Penedès, al Baix Llobregat, al Garraf i a l'Hospitalet de Llobregat.\nEls límits ara són, a la platja, d'Arenys a Castelldefels, i a la muntanya, del Montseny al Bruc. També es pot accedir als deu districtes de Barcelona. Aquest és el nou àmbit de mobilitat des que l'Estat ha aprovat la proposta del Departament de Salut d'unificar la regió sanitària de Barcelona, que està en fase 1.


Convenio Colectivo de Transporte de Viajeros por Carretera de Lleida\n2020/07/24 BOP LLEIDA 142 CONVENIO\nActualizacion: 2020/07/24 BOP LLEIDA 142 - CONVENIO\nConvenio Colectivo de Transporte de Viajeros por Carretera de Lleida de ámbito Provincial. Última actualización a: 2020/07/24. Vigencia de: 01/01/2017 a 31/12/2020. Duración Cuatro Años. Última publicación en BOP LLEIDA 142 del tipo: CONVENIO\nCONVENIO COLECTIVO (BOP Número 142 – Divendres, 24 de juliol de 2020)\nArticle 4. Durada i vigencia.\nArticle 5. Pròrroga.\nArticle 6. Denuncia.\nCAPÍTOL 2, Compensació, absorció, garantia personal, condicions més beneficioses i subrogació.\nArticle 7. Compensació, absorció i garantia personal.\nArticle 9. Clàusula d’inaplicació económica.\nArticle 10. Subrogació.\nCAPÍTOL 3. Vinculació a la totalitat i prelació de normes.\nArticle 12. Prelació de normes.\nCAPÍTOL 4. Condicions generals.\nArticle 13. Salari Conveni.\nArticle 14. Complement personal d’antiguitat.\nArticle 15. Menyscapte de diners.\nArticle 17. Paga de Març.\nArticle 18. Hores extraordinàries – addicionals.\nArticle 19. Plus de nocturnitat.\nArticle 20. Plus de conductor/a-perceptor/a.\nArticle 21. Plus de transport escolar.\nArticle 22. Dietes.\nArticle 23. Premi de Fidelitat/Vinculació.\nArticle 24. Jubilació.\nArticle 25. Ocupació i contractació.\nArticle 26. Ascensos.\nCAPÍTOL 5. Jornada i vacances.\nArticle 27. Jornada laboral.\nCAPÍTOL 6. Disposicions complementàries.\nArticle 29. Suspensió del carnet de conduir.\nArticle 30. Multes no imputables al/la conductor/a.\nArticle 31. Incapacitat temporal.\nArticle 33. Beneficis especials.\nArticle 34. Comissió Paritària.\nArticle 35. Sancions.\nArticle 36. Dret de reunió.\nArticle 37. Hores sindicals.\nArticle 38. Llicències.\nArticle 39. Indemnitzacions per mort o invalidesa permanent absoluta derivades d’accident de treball.\nArticle 40. Llei d’igualtat.\nArticle 41. El principi d’igualtat de tracte entre homes i dones.\nConveni col·lectiu del sector de transport de viatgers per carretera de les comarques de Lleida, per als anys 2017 a 2020.\nVist el text del Conveni col·lectiu del sector de transport de viatgers per carretera de les comarques de Lleida, per als anys 2017 a 2020, subscrit per les parts negociadores el 27 de novembre de 2019, i de conformitat amb el que disposen els articles 86.3 i 90.2 i 3 del Reial decret legislatiu 2/2015 de 23 d’octubre, pel qual s’aprova el text refós de la Llei de l’Estatut dels treballadors; l’article 2 del Reial decret 713/2010, de 28 de maig, sobre registre i dipòsit de convenis i acords col·lectius de treball; el decret 289/2016, de 30 d’agost de reestructuració del Departament de Treball, Afers Socials i Famílies, i altres normes d’aplicació, resolc:\nLleida, 10 de juliol de 2020.\nCONVENI COL·LECTIU DE TREBALL DEL SECTOR DE TRANSPORT DE VIATGERS PER CARRETERA.\nEn el cas que cap de les parts legitimades denunciés el present Conveni dins del termini fixat per a fer-ho, aquest s’entendrà prorrogat tàcitament per períodes d’una anualitat, sense cap modificació dels seus conceptes, mòduls i retribucions.\nLa denúncia per a la rescissió o revisió del Conveni podrà formular-la qualsevol de les parts, mitjançant escrit raonat en el qual s’indicarà bé la rescissió del Conveni, bé, de forma detallada, els punts objecte de revisió. La denúncia haurà de ser notificada a l’altra part amb una antelació, a la data del seu venciment inicial o a la de qualsevol de les seves pròrrogues, de tres mesos.\nUn cop denunciat el Conveni, i fins que no s’assoleixi acord exprés, perdran vigència les seves clàusules obligacionals.\nDins de les condicions pactades es respectaran els pactes d’empreses i situacions que impliquin per al treballador condicions més beneficioses que les convingudes en el present Conveni, i es mantindran “ad personam”, sempre considerades globalment i en còmput anual.\n1. Aquelles empreses que es trobin en situació de pèrdues o altres causes, reconegudes i constatades pels/per les treballadors/es i les empreses mitjançant l’aportació de la documentació presentada en els dos últims exercicis davant dels organismes oficials (Ministeri d’Hisenda o Registre Mercantil), podran inaplicar i/o desvincular-se de les matèries contemplades en l’art. 82.3 de l’Estatut dels Treballadors que es trobin regulades en el present Conveni col·lectiu.\n3. En el moment en què l’empresa comuniqui la seva intenció d’iniciar el procés de negociació en el seu intern, ho comunicarà també, necessàriament, a efectes informatius, a la Comissió Paritària del Conveni.\nAquesta comunicació s’efectuarà indistintament en qualsevol de les adreces que figuren en l’article 34 del Conveni.\nLes condicions pactades formen un tot orgànic i indivisible, i als efectes de la seva aplicació pràctica, seran considerades globalment. En el cas que per resolució administrativa o judicial es considerés nul o es modifiqués algun dels pactes continguts en el Conveni, sense cap excepció, el Conveni quedarà sense eficàcia i es procedirà, de nou, a la constitució de la Comissió Negociadora, a l’objecte de tornar-ne a negociar el contingut.\nAquells/es treballadors/es fixos de plantilla, en concepte de Complement Personal d’Antiguitat a la mateixa empresa, tindran dret a percebre els imports fixos que corresponguin en funció de la seva categoria i del temps de permanència en l’empresa, indicats a les taules annexes, fins al màxim de 2 biennis i 5 quinquennis establerts per a cada categoria en els annexos d’aquest Conveni.\nCada treballador/a cobrarà segons el tram d’antiguitat que li correspongui, ara be, dita quantitat es veurà incrementada en el seu cas, amb la quantitat que li pugui pertocar per aplicació del que es disposa a l’article 23 del Conveni.\nEl seu valor s’incrementarà en la mateixa proporció que s’incrementin els altres conceptes salarials a partir de 2018.\nAquest sistema substitueix a qualsevol dels anteriors sistemes de complement personal d’antiguitat o vinculació existents.\nEls/Les cobradors/res i conductors/res-perceptors/res cobraran en concepte de menyscapte de diners la quantitat de 0,88 per dia efectivament treballat, per a 2017.\nLes taquilleres i els taquillers cobraran en concepte de menyscapte de diners la quantitat de 1,78 per dia efectivament treballat, per al 2017.\nAquests valors s’incrementaran amb els increments d’IPC els anys 2018, 2019 i 2020.\nLes empreses abonaran dues gratificacions extraordinàries, una el mes de juliol i una altra per Nadal, a raó de la quantia mensual que figura a les corresponents taules annexes de la suma dels conceptes de Salari Conveni i Complement Personal d’Antiguitat, i en el seu cas, el Premi de Fidelitat/Vinculació.\nLa meritació d’aquestes pagues extraordinàries serà proporcional als mesos treballats, quan s’hagi produït l’ingrés a l’empresa en el darrer any.\nEl dret de la part corresponent de les gratificacions no s’extingirà en els/les treballadors/es que estiguin de baixa per malaltia o accident, gaudint les seves vacances reglamentàries o en els supòsits d’absència previstos en l’article 39 d’aquest Conveni.\nL’antiga paga de beneficis, ara denominada Paga de Març, serà abonada per les empreses a raó de la quantia mensual que figura a les corresponents taules annexes de la suma dels conceptes de Salari Conveni i Complement Personal d’Antiguitat, i en el seu cas, el Premi de Fidelitat/Vinculació.\nAquesta paga s’abonarà per anys vençuts i els/les treballadors/es que el 31 de desembre faci menys d’un any que estan al servei de l’empresa tindran dret a la part proporcional corresponent al temps treballat.\nL’esmentada paga serà abonada abans del 15 de març.\nAteses les especials característiques del sector, les hores extraordinàries per a les distintes categories professionals s’abonaran a raó de les quantitats alçades que es detallen a les taules annexes al present Conveni, d’hores addicionals.\nEl preu de l’hora resta fixat a les taules corresponents en funció de les diferents categories professionals.\nPer al càlcul del valor unitari de les hores addicionals (extraordinàries, de presència o no enquadrables en les anteriors) s’han pres en consideració i ponderat les particularitats del sector i les circumstàncies en què aquestes hores es realitzen, fixant un valor igual per tractar-se d’una mateixa situació o treball, prenent com a referència en tots els casos els mateixos conceptes salarials computables, que remuneren directament el temps efectiu de treball, amb exclusió dels períodes de descans o inactivitat i tot això prenent en consideració i vinculat directament i indissolublement a la resta dels acords assolits en el conjunt del present Conveni.\nEs consideraran hores extraordinàries les no incloses a l’apartat anterior quan excedeixin del nombre d’hores de treball que constitueixen la jornada laboral anual sumades efectives i de presencia, d’acord amb la legislació aplicable.\nEls preus pactats s’abonaran independentment del nombre d’hores realitzades, de la seva condició, així com, dels distints complements salarials que cada treballador tingui acreditats.\nL’import de les hores extraordinàries addicionals s’incrementarà a partir de l’any 2018, d’acord amb l’IPC de l’Estat Espanyol.\nLes hores treballades durant el període comprès entre les 10 de la nit i les 6 del matí, llevat que el salari s’hagi establert atenent que el treball sigui nocturn per la seva pròpia naturalesa, tindran una retribució específica establerta a raó d’una quantitat addicional per hora nocturna treballada i amb els imports que s’especifiquen als annexos d’aquest Conveni.\nEls valors corresponents al Plus de nocturnitat s’incrementaran, a partir de l’any 2018, d’acord amb l’IPC de l’Estat Espanyol.\nAmb la consideració de complement de lloc de treball, el/la conductor/a-perceptor/a, és a dir, el/la conductor/a que du a terme simultàniament les funcions de cobrador/a, el plus que perceben per aquest motiu s’incrementaran, a partir de l’any 2018, d’acord amb l’IPC de l’Estat Espanyol.\nAquest complement es reporta per dia treballat i proporcionalment a les hores treballades en què s’ha dut a terme la doble funció, simultàniament, de conduir i cobrar.\nEls/Les conductors/es que realitzin transport escolar percebran la quantitat mensual que s’indica tot seguit, incrementada a partir de l’any 2018, d’acord amb l’IPC de l’Estat Espanyol. L’esmentada quantitat es pagarà en proporció als dies treballats realitzant transport escolar.\nPer a 2017: 8,35 mensuals.\nDurant la vigència del present Conveni el valor de les dietes serà per l’any 2017, el mateix que els imports abonats l’any 2016, i a partir de l’any 2018, s’incrementaran d’acord amb l’IPC de l’Estat Espanyol.\nPel que fa a la seva distribució, l‘import de cada un dels menjats i la pernoctació valdran, respectivament, el 35% i el 30%, anant inclòs dintre del 30% el valor del desdejuni.\nEn el cas que un/a treballadora hagi de treballar el dia de Nadal (25 de desembre) i/o el dia d’Any Nou (1 de gener) de 2017, percebrà a mes, en concepte de dieta complementària, un import de 22,92 euros, per cadascun d’aquest dies treballats.\nA partir de l’any 2018, la quantitat s’incrementarà d’acord amb l’IPC estatal.\nCom a compensació a la pèrdua del concepte de premi anterior, quan el/la treballador/a havent passat dels seixanta anys romangui vinculat a l’empresa percebrà una quantitat, que percebrà addicionada a l’antiguitat que li correspongui, per 15 pagues per any, que es mantindrà durant tota la vigència del present Conveni, consistent en:\nPer al 2017:\n- Amb 10 anys d’antiguitat a l’empresa 11,27 per paga.\n- Amb 15 anys d’antiguitat a l’empresa 17,42 per paga.\n- Amb 20 anys d’antiguitat a l’empresa 24,60 per paga.\n- Amb 25 anys d’antiguitat a l’empresa 30,75 per paga.\n- Amb 30 anys d’antiguitat a l’empresa 35,88 per paga.\n- Amb 35 anys d’antiguitat a l’empresa 42,03 per paga.\nAls seixanta cinc anys, si per qualsevol circumstància, el/la treballador/a romangués treballant en l’empresa, perdrà el dret al cobrament d’aquesta quantitat, ja que la mateixa ha estat establerta precisament per estimular la contractació de nous/ves treballadors/es, mitjançant l’estímul de l’accés progressiu a la jubilació.\nAmb el propòsit de fomentar la col·locació de treballadors/treballadores en atur, i com a mesures d’estímul a la contractació mitjançant el rejoveniment de les plantilles quan es compleixin el requisits legals, en especial al que estableix el Reial decret Llei 5/2013, de 15 de març, de mesures per afavorir la continuïtat de la vida laboral del treballadors de major edat i promoure l’envelliment actiu, per això i sempre que els llocs de treball no s’hagin d’amortitzar, les empreses han d’atendre la petició dels/de les treballadors/treballadores que manifestin per escrit la seva voluntat d’accedir a la jubilació parcial. Es requisit necessari per a la seva concessió que entre l’empresa i treballador/a s’arribi a un acord previ sobre el percentatge i distribució de la jornada a treballar.\nEl període de prova serà de sis mesos pels tècnics titulats i de dos mesos per la resta de personal.\nPel que fa als contractes per a la formació, s’atendrà al que disposen el Reial decret 1529/2012, de 8 de novembre, pel que desenvolupa el contracte de formació i aprenentatge, i s’estableixen les bases de la formació professional dual, i les altres normes que a desenvolupin o desenvolupin.\nPer al present Conveni, en matèria d’aprenentatge s’acorda que el període màxim sigui de dos anys, i la seva aplicació per les edats compreses entre els 16 i 24 anys, ambdós inclosos. El límit màxim d’edat no serà aplicable quan el contracte es concerti amb persones amb discapacitat, i en els supòsits de contractes celebrats amb alumnes participants en projectes d’ocupació i formació ni amb els col·lectius en situació d’exclusió social previstos en la Llei 44/2007, de 13 de desembre, per a la regulació del règim de les empreses d’inserció, en els casos en que siguin contractats per part d’empreses d’inserció que estiguin qualificades i actives en el registre administratiu corresponent\nLa contractació del personal s’ajustarà a allò que disposi la legislació vigent en cada moment.\nLa durada màxima dels contractes previstos en l’article 15.1 b) de l’Estatut dels Treballadors, per circumstàncies del mercat, acumulació de feina o excés de comandes, encara que es tracti de l’activitat normal de l’empresa, es podrà estendre fins a 9 mesos en un període de 12 mesos o fins a 12 mesos en un període de 18 mesos. En aquest últim supòsit, en el cas que els contractes es formalitzin per a un període inferior i es procedeixi a la contractació d’un altre/a treballador/a per al mateix lloc, la durada d’ambdós contractes no podrà superar el període màxim establert de 12 mesos en un període de 18 mesos.\nPer als contractes anteriorment mencionats que s’estenguin fins als 9 ó 12 mesos i els/les treballadors/res dels quals no passin a ser fixos de plantilla s’estarà a les indemnitzacions per finalització dels mateixos que estableix la normativa vigent. Sempre que la durada del contracte o contractes sigui superior a 6 mesos per al mateix lloc i per la mateixa causa.\nPer altra banda, s’orienta les empreses que utilitzin la modalitat de contracte a temps parcial per a la cobertura de l’estacionalitat.\nCom a mesura de foment de l’ocupació en el sector, les empreses no podran contractar personal que estigui treballant a jornada completa directament en l’Administració pública o en situació de retirat, sense perjudici que per situacions excepcionals se’n pugui contractar, respectant la normativa de contractació.\nEs podrà celebrà amb treballadors majors de 16 anys i menors de 30 que no tinguin qualificació professional reconeguda pel sistema de formació professional d’ocupació o del sistema educatiu requerit per concertar un contracte en pràctiques per al lloc de treball u ocupació objecte del contracte.\nLa duració d’aquest contracte serà de 3 anys.\nEls ascensos es produiran tenint en compte la formació, els mèrits i l’antiguitat del/de la treballador/a i, alhora, les facultats organitzatives de l’empresa.\nEls criteris d’ascens en l’empresa tindran regles comunes per als/a les treballadors/es d’ambdós sexes.\nEn allò no regulat en el present Conveni respecte a jornada i la seva durada, s’atendrà al que disposen el Reial decret 2001/83, pel que fa als articles 45, 46 i 47, el Reial decret 1561/1995, de 21 de setembre i el Reial decret 1579/2008, de 26 de setembre o legislació que els substitueixi.\nAixí mateix, i respecte als períodes de conducció i descans s’estarà al que disposin els Reglaments de CEE 3821/1985 i CE 561/2006, o les normes que els complementin o substitueixin en el futur.\nLes hores extraordinàries seran abonades d’acord amb els imports fixos que es detallen a les taules annexes al present Conveni, en funció de les diferents categories professionals.\nTots els/les treballadors/es compresos en el present Conveni tindran dret a gaudir d’un període de vacances anuals de trenta dies naturals ininterromputs, essent incorporada al Salari Conveni l’anterior concepte de Bossa de Vacances, així com la seva retribució.\nEntre l’empresa i els representants dels/de les treballadors/es s’establiran els quadres de vacances seguint criteris de rotativitat.\nEn cas d’acord entre l’empresa i el/la treballador/a les vacances es podran partir en dos períodes.\nLa suspensió del carnet de conduir per l’autoritat judicial amb motiu d’accident de trànsit, no impedirà, mentrestant, que el/la treballador/a afectat segueixi percebent el Salari Conveni que tingui assignat a la seva categoria en el moment de l’accident i que l’empresa pugi acoblar-lo en un altre lloc de treball, segons les necessitats del servei, tot això sempre que la suspensió del carnet de conduir no sigui deguda a negligència temerària i/o s’hagin causat greus danys en el vehicle imputables al/la conductor/a o per ingestió de drogues o alcohol.\nA aquells/es treballadors/es que contractin una pòlissa d’assegurança que cobreixi la retirada temporal del carnet de conduir necessari per al seu treball en funció de la seva categoria de conductor/a, i només per això, prèvia justificació de la contractació de l’esmentada assegurança, les empreses abonaran el cost de la pòlissa, amb un màxim de 50,00 € anuals, import que es mantindrà durant tota la vigència del present Conveni. L’abonament efectiu d’aquest import serà satisfet per les empreses a aquells/es conductors/es que haguessin acreditat el pagament efectiu d’aquesta assegurança, el 31 de desembre de cada any que correspongui.\nEn el cas que la retirada temporal del carnet de conduir es produís per qualsevol dels motius assenyalats en el paràgraf primer, l’import que percebi el/la treballador/a derivat de l’assegurança, en tant que se li manté el salari, tindrà l’obligació d’abonar-lo a l’empresa.\nTanmateix, en el cas de retirada temporal pel carnet el/la treballador/a podrà sol·licitar una excedència per al temps que duri la mateixa, amb els mateixos efectes i requisits que recull l’article 46 de l’Estatut dels Treballadors sobre excedències voluntàries.\nEn el supòsit que l’autoritat competent o els seus agents imposin una multa a un/a conductor/a dins la jornada laboral mentre condueix un vehicle de l’empresa, per causes alienes a la seva voluntat i per necessitats estrictes del servei, l’empresa li ha de compensar l’import íntegrament. Per a això, el/la conductor/a està obligat a lliurar el butlletí de denúncia a l’empresa com més aviat millor quan se li notifiqui personalment la denúncia, termini que no pot excedir els 20 dies.\nEn els supòsits d’IT derivada de malaltia o accident de treball, amb una durada superior a quinze dies, les empreses abonaran la diferència entre la indemnització que percebi el/la treballador/a de l’entitat gestora de la Seguretat Social i les retribucions pactades en aquest Conveni, des del dia 15 inclòs per al supòsit de malaltia o accident no laboral i des del primer dia per al supòsit d’accident laboral, tot això per un període màxim de tres mesos en els casos de malaltia comuna o accident no laboral, i de set mesos en cas d’accident laboral.\nLes empreses proporcionaran els uniformes, segons correspongui d’acord amb el període determinat, entre els mesos d’abril i maig, quan es tracti d’uniformes d’estiu, i entre els mesos d’octubre i novembre, quan es tracti dels d’hivern.\nEls terminis de còmput del temps de durada de la roba s’entendrà sempre en dies naturals, i no es computaran a aquests efectes els períodes en què el/la treballador/a estigui en incapacitat temporal.\nL’empresa proporcionarà, en els casos i condicions anteriorment esmentats, tret que entre l’empresa i els/les treballadors/es acordin altres condicions, la roba següent:\n- Un uniforme d’hivern, compost d’una guerrera o americana, un pantaló o una faldilla, una camisa i, si s’escau, una corbata. Amb una durada de dos anys.\n- Un uniforme d’estiu, compost per un pantaló o una faldilla, dues camises i, si s’escau, una corbata. Amb una durada de dos anys.\nA més dels uniformes abans esmentats, una peça d’abric adequada, amb una durada de tres anys.\nResta de personal de moviment:\nAquella mena de roba que sigui més adequada d’acord amb la seva funció, consistents, en qualsevol cas, en un uniforme d’hivern i un altre d’estiu, amb una durada, cadascun d’ells, de dos anys.\nb) Personal de tallers: Dues granotes, amb una durada d’un any Tanmateix, l’empresa facilitarà els corresponents distintius o insígnies a aquells/es treballadors/es a qui ordeni portar-los.\nSerà obligació dels/de les treballadors/es, en els casos i les condicions abans esmentats, l’ús dels uniformes, roba de treball, distintius i insígnies facilitats per l’empresa, i seran responsables del seu ús correcte i del seu deteriorament, durant els terminis establerts, causat pel mal ús que el/la treballador/a en faci, amb les possibles responsabilitats que puguin derivar d’aquests fets.\nEls/Les treballadors/es que per qualsevol circumstància se’n vagin de l’empresa, si aquesta els ho exigeix, lliuraran tots els uniformes, roba i distintius facilitats per l’empresa i no caducats.\nEls/Les treballadors/es jubilats gaudiran, en aquells serveis dels quals siguin concessionàries les seves respectives empreses, de quinze viatges a l’any de forma gratuïta. A partir de la realització dels anteriors viatges gratuïts, tindran una bonificació del 50% de l’import del bitllet, amb l’exclusió de les càrregues mencionades en l’últim paràgraf d’aquest article, que seran del seu càrrec.\nLes/Els esposes/os i viudes/us de les persones abans esmentades, sempre que romanguin en aquest estat, gaudiran de les mateixes reduccions pel que fa al 50% i amb les mateixes condicions, però no els serà aplicable la bonificació dels quinze viatges a l’any de forma gratuïta.\nPel que fa referència al personal en actiu, tindran dret a viatjar gratuïtament als vehicles de les línies regulars de què sigui concessionària l’empresa, a més del/de la treballador/a, el cònjuge i els fills fins a 18 anys, sempre que constin com a beneficiaris/es a la cartilla de la Seguretat Social del/de la treballador/a.\nEn aquests serveis disposaran d’un màxim de sis viatges al mes per beneficiari/a. No podran coincidir en el mateix vehicle més de quatre persones amb dret a viatjar gratuïtament, tret que es tracti de beneficiaris/es d’una mateixa família.\nEn aquells serveis que existeixi reserva de plaça, amb la finalitat que les empreses puguin programar l’adequació de viatgers al nombre de places disponibles, els/les beneficiaris/es dels drets a què fa referència aquest article, i en les condicions establertes en els paràgrafs anteriors, hauran de fer la reserva corresponent amb una antelació mínima de 48 hores.\nEn qualsevol cas, tots els/les beneficiaris/es hauran de satisfer els imports de cànon d’estació d’autobusos i d’assegurança obligatòria de viatgers i també hauran de proveir-se de la corresponent autorització de les seves respectives empreses per poder exercir aquest dret, després de pagar prèviament els recàrrecs esmentats.\nAmb la finalitat de dilucidar els possibles dubtes que puguin sorgir com a conseqüència de la interpretació del que s’ha pactat en el present Conveni, es constitueix una Comissió Paritària integrada per quatre persones de cadascuna de les representacions social i empresarial, que han participat en les deliberacions d’aquest Conveni assistides pels seus respectius assessors, els quals tindran vot però no vot.\nLa Comissió es reunirà, prèvia convocatòria de qualsevol dels components, mitjançant comunicació fefaent, amb almenys deu dies hàbils d’antelació a la celebració de la reunió. A la comunicació s’acompanyarà escrit on es plantegi de forma clara i precisa la qüestió objecte d’interpretació.\nPerquè les reunions siguin vàlides, prèvia convocatòria, hauran d’assistir a les mateixes un nombre del 50% dels membre de cadascuna de les representacions.\nD) Entendre de totes aquelles qüestions establertes en la Llei i de quantes altres li siguin atribuïdes de conformitat amb l’establert en l’article 85 i 82 3 de l’Estatut dels Treballadors . Per solucionar les discrepàncies que puguin sorgir per a la no aplicació de les condicions de treball al fet que es refereix l’article 82.3 del ET, s’haurà de dirigir escrit motivat a aquesta Comissió qui haurà de resoldre en el termini de 7 dies. Si realitzat aquest tràmit, el conflicte seguis sense resoldre’s, s’obrirà la via del procediment per a la solució extrajudicial de conflictes recollit en el Conveni .\nEn totes aquelles matèries es les que sigui competent la Comissió Paritària del Conveni i no s’arribi a acord, s’aplicaran els procediments de solució de conflictes previstes en les normes reglamentàries del Tribunal Laboral de Catalunya.\nA efectes de notificació s’estableix com a domicili dels/de les treballadors/es el de les centrals sindicals signants, CCOO, Av. Blondel, 35 (Edifici AISS), planta 10a, 25002 Lleida, i UGT, Av. Catalunya, 2, 25002 Lleida, i dels/de les empresaris/es FECAV-LLEIDA, c/ Pau Claris, 117, pral.. 1a, 08009 Barcelona.\nLa imposició de sancions per al cas d’incompliment de la normativa de treball tindrà com a obligació per part de l’Empresa comunicar als Representants dels/de les Treballadors/es o a la Central Sindical a la qual estiguin afiliats, la infracció comesa i la sanció corresponent, per escrit i amb l’antelació suficient, que serà de quatre dies per a les faltes greus o molt greus, a fi d’estudiar conjuntament els fets de la falta que s’imputa. En cas de no arribar a un acord, les parts faran ús de les atribucions que per Llei els correspongui.\nEls/Les treballadors/es podran reunir-se en Assemblea fora de les hores de treball, excepte acord amb l’empresari/a, en els locals de l’empresa.\nLa convocatòria, amb expressió de l’ordre del dia, es comunicarà a l’empresari/a amb 48 hores d’antelació, com a mínim. El Comitè d’Empresa o els/les Delegats/des, seran responsables del desenvolupament normal de l’Assemblea.\nL’empresa instal·larà un tauler d’anuncis per a la difusió d’informació del Comitè d’Empresa i de les centrals sindicals. Aquest tauler se situarà al centre de treball i en un lloc on es garanteixi que els/les treballadors/es hi poden accedir adientment.\nLes empreses permetran les tasques d’afiliació, propaganda i informació sindicals.\nEls Comitès d’Empresa o Delegats/des de Personal disposaran en tot moment de les garanties i els drets que la Llei els atorga.\nEls Comitès d’Empresa o Delegats/des de Personal disposaran de fins a un màxim de 40 hores mensuals per exercir les funcions de representació que els són pròpies. L’acumulació d’hores sindicals es farà fins a un màxim de 45 hores mensuals, en una sola persona, en aquells casos en què aquesta acumulació sigui procedent.\nB) Dos dies en cas de naixement de fill o malaltia greu o mort de parents fins al segon grau de consanguinitat o afinitat. Quan, per aquest motiu, el/la treballador/a necessiti fer un desplaçament, el termini serà de quatre dies. Aquesta llicència es gaudirà de la manera que recull la doctrina del Tribunal Suprem C) Un dia per trasllat de domicili habitual.\nD) El temps indispensable per a l’acompliment d’un deure inexcusable de caràcter públic i personal. Quan consti en una norma legal o convencional un període determinat, s’atendrà al que disposi quant a la durada de l’absència i a la seva compensació econòmica.\nE) Els/Les treballadors/es, per lactància d’un fill menor de nou mesos, tindran dret a una hora d’absència del treball, que podran dividir en dues fraccions. La dona, per voluntat seva, podrà substituir aquest dret per una reducció de la jornada normal en mitja hora amb la mateixa finalitat. Aquest permís podrà ser gaudit indistintament per la mare o pel pare, en cas que ambdós treballin.\nF) En cas de consulta mèdica fora de la localitat i durant el temps indispensable, ordenada pel facultatiu de l’empresa o de la Seguretat Social.\nG) El temps indispensable per a l’assistència a exàmens en centres, i d’estudis, oficials.\nH) Un dia a l’any per a assumptes particulars que no es puguin ajornar, amb el requisit que s’ha de sol·licitar amb una antelació mínima de set dies a la data del seu gaudiment. L’empresa podrà denegar el permís quan el nombre de treballadors/es que lo sol·licitin per un mateix dia, superi el 2% de la plantilla, amb un mínim d’un, i en l’excés d’aquestes peticions, prenent en consideració l’ordre de petició dels mateixos.\nI) Consulta al metge especialista, ordenada per, metge de l’empresa, si hi hagués, de la mútua laboral o de la Seguretat Social: Un màxim de 16 hores laborals per any natural. El/La treballador/a haurà de presentar a l’empresa el volant justificatiu de la necessitat de les proves en què consti la seva coincidència amb hores de treball, així com, justificació posterior de la seva assistència al metge especialista.\nEls dies de llicència i/o permís, a excepció del de matrimoni, tindran la consideració de laborals, seguint el criteri de la jurisprudència del Tribunal Suprem, si bé si aquesta modifica el criteri, aquest article s’adaptarà al que s’estableixi pel referit tribunal.\nLes empreses, en els casos de mort o d’invalidesa permanent absoluta, derivades d’accident de treball, complementaran les prestacions o indemnitzacions que les persones que gaudeixin dels drets personals del/de la treballador/a mort o invàlid tinguin dret a percebre de qualsevol organisme, entitat o institució, fins a assolir les següents quantitats:\nEn el cas de mort derivada d’accident de treball: 15.958,12 euros.\nEn el cas d’invalidesa permanent absoluta derivada d’accident de treball: 17.876,92 euros.\nLa quantitat, segons sigui el cas, que l’empresa hagi de completar per totalitzar les indemnitzacions mencionades en el paràgraf anterior, l’abonarà als beneficiaris legalment establerts.\nÚnica. Acomiadaments col·lectius i modificació substancial de les condicions de treball.\nPel que fa als procediments d’acomiadament col·lectiu i de suspensió de contractes i reducció de jornada s’estarà allò que estableix el Reial decret 1483/2012, de 29 d’octubre, pel qual s’aprova el Reglament dels Procediments d’acomiadament col·lectiu i de suspensió de contractes i reducció de jornada o legislació que el substitueixi.\nPrimera. Solució de conflictes col·lectius.\nSegona. Informació als representants dels/de les treballadors/es en matèria de contractació.\nEn matèria de contractació s’atendrà a allò que disposa la Llei 2/1991 i altres disposicions vigents.\nTercera. Increments salarials durant la vigència del Conveni col·lectiu.\nPer l’any 2017, es mantindran les taules salarials de l’any 2016, si bé es pacta una paga lineal per import de 50€ bruts per tots els treballadors/ores, a excepció dels auxiliars de ruta. Aquesta paga s’abonarà per una vegada, no tindrà la condició de consolidable i no s’incorporarà a les taules salarials. Aquesta paga s’abonarà conjuntament amb la nòmina del mes següent de la publicació d’aquest Conveni al BOP de Lleida.\nPer l’any 2018, s’incrementaran les taules salarials un 1,1% corresponent a l’IPC de l’any 2017, amb efectes de l’1 de gener de 2018, generant únicament endarreriments des de l’1 de gener de 2018 i fins a la data de publicació en el BOP de Lleida del present Conveni col·lectiu. Cap dret a percebre endarreriments generarà aquest increment respecte els salaris de l’any 2017.\nSi l’IPC de l’any 2018 fos superior a l’1,1% s’abonaran els endarreriments amb efectes de l’1 de gener de 2018, en el mes natural següent a la publicació de les taules salarials en el BOP de Lleida.\nPer l’any 2019, s’incrementaran les taules salarials amb l’IPC de l’any 2019, abonant-se els endarreriments amb efectes de l’1 de gener de 2019, en el mes natural següent a la publicació de les taules salarials en el Per l’any 2020, s’incrementaran les taules salarials amb l’IPC de l’any 2020, abonant-se els endarreriments amb efectes de l’1 de gener de 2020, en el mes natural següent a la publicació de les taules salarials en el BOP de Lleida.\nPels anys 2019 i 2020, les empreses abonaran un 0,8%, com a mínim, a compte de l’IPC de cada any, si bé aquest, una vegada es conegui l’IPC real de cada any, es regularitzarà en més o en menys, en un termini màxim d’un mes des de la publicació de les taules salarials corresponents en el BOP de Lleida.